பாபட்லா - 4358

பாபட்லா - 4358 (BPT 4358) முன்மொழிவு எண்: (IET 15721),Page 21 of 135 எனப்படும் இந்த நெல் வகை, சொர்ணமசூரி மற்றும் ARC 6650 ஆகிய நெல் இரகங்களை பரம்பரை முறையில் இணைத்து உருவாக்கப்பட்ட, தென்னிந்தியப் பிராந்தியமான ஆந்திர மாநிலத்தின் நெல் இரகமாகும். "நடுவண் வகை வெளியீட்டுக் குழு (CVRC)" மற்றும் "மாநில வகை வெளியீட்டுக் குழு (SVRC)" ஆகியவையால் 1999 ஆம் ஆண்டு வெளியிடப்பட்ட இந்நெல் வகையை, சூர்யா என்ற பெயரிலும் அழைக்கப்படுகிறது.

காலம்
நடுத்தர கால அளவில் அறுவடைக்கு தயாராகும் இந்த நெல் வகை, 140 - 145 நாட்களில் முதிர்வடைவதாக கூறப்படுகிறது. குறுவை சாகுபடி மற்றும் சம்பா சாகுபடி பருவங்களில் பயிரிடப்படும் இந்த நெல்வகை, சம்பாப் பருவத்தில் ஆந்திர மாநில கிருஷ்ணா ஆற்றின் மேற்கு கழிமுகப் பகுதிகளான ஈரத்தன்மையுள்ள நிலங்களில் பெருமளவு பயிரடப்படுவதாக கருதப்படுகிறது.

மகசூல்
வெள்ளை முதுகு கொண்ட தாவரத் தத்துப்பூச்சி (WBPH) மற்றும் சாருறுஞ்சும் பூச்சிகளுக்கு வெகுவான எதிர்ப்புத்திறன் கொண்ட  பாபட்லா - 4358, ஒரு எக்டேருக்கு சுமார் 6,500 முதல், 7000  கிலோ வரை  மகசூல் தருவதாக கூறப்படுகிறது. மேலும் தரமான ஒட்டாத நீள விகிதத்துடன் உள்ள இதன் அரிசி, நன்றாக சமைக்கும் தன்மையுடன்,  உறைந்து போகாத மற்றும் உடைந்து போகாத தானியங்களாக உள்ளது என கூறப்படுகிறது. 

 சான்றுகள் 

பகுப்பு:நெல் வகைகள்
பகுப்பு:ஆந்திரப் பிரதேசத்தில் விவசாயம்